CELEX: 32018D0490
Language: hu
Date: 2018-03-21 00:00:00
Title: A Bizottság (EU) 2018/490 végrehajtási határozata (2018. március 21.) a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről szóló 2007/365/EK határozat hatályon kívül helyezéséről (az értesítés a C(2018) 1607. számú dokumentummal történt)

23.3.2018   
            
            
               HU
            
            
               Az Európai Unió Hivatalos Lapja
            
            
               L 81/22
            
         A BIZOTTSÁG (EU) 2018/490 VÉGREHAJTÁSI HATÁROZATA
   (2018. március 21.)
   a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről szóló 2007/365/EK határozat hatályon kívül helyezéséről
   
      
         (az értesítés a C(2018) 1607. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdése negyedik mondatára,
   mivel:
   
               (1)
            
            
               A 2007/365/EK bizottsági határozat (2) intézkedéseket hozott a Rhynchophorus ferrugineus (Olivier) Unióba történő behurcolásának és Unión belüli elterjedésének megelőzésére, ennek ellenére az említett határozat szerint elvégzett éves tagállami felmérésekből az derül ki, hogy a szervezet a veszélyeztetett terület legnagyobb részén immár széles körben el van terjedve.
            
         
               (2)
            
            
               Ebből kifolyólag már nem lehet megakadályozni a szervezetnek az Unió legnagyobb részére történő további behurcolását és elterjedését.
            
         
               (3)
            
            
               A 2007/365/EK határozatot ezért hatályon kívül kell helyezni.
            
         
               (4)
            
            
               Ezt a határozatot a (EU) 2018/484 bizottsági végrehajtási irányelv (3) alkalmazásának kezdőnapjától kell alkalmazni, az abban foglalt rendelkezésekkel való összhang biztosítása érdekében.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/365/EK határozat hatályát veszti.
   2. cikk
   Ezt a határozatot 2018. október 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2018. március 21-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2007/365/EK határozata (2007. május 25.) a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről (HL L 139., 2007.5.31., 24. o.).
   
      (3)  A Bizottság (EU) 2018/484 végrehajtási irányelve (2018. március 21.) a 93/49/EGK irányelvnek a Palmae családba tartozó egyes nemzetségek és fajok szaporítóanyagai által a Rhynchophorus ferrugineus (Olivier) vonatkozásában teljesítendő követelmények tekintetében történő módosításáról (lásd e Hivatalos Lap 10. oldalát).